Teodora Hermanovska iela

Teodora Hermanovska iela ir iela Rīgā, Zemgales priekšpilsētas Torņakalna apkaimē. Ielas robežas nav saskatāmas dabā, tai nav nevienas adreses un sarkano līniju. Formāli tā sākās krustojumā ar Vienības gatvi un beidzas pie dzelzceļa līnijas Torņakalns—Tukums II sliedēm.

Iela izveidota 2011. gada 5. jūlijā ar Rīgas domes lēmumu Nr.3390. Nosaukta par godu Latvijas Pagaidu valdības pirmajam Satiksmes un darbu ministrim Teodoram Hermanovskim. Kopējais ielas garums ir 253 metri.

 Atsauces 

Kategorija:Ielas Torņakalnā
Kategorija:Zemgales priekšpilsēta